OŠ Rogoznica

Ante Starčevića bb

22 203 Rogoznica

Tel: 022 558 083, fax: 022 558 429

E – mail: ured@os-rogoznica.skole.hr

KLASA:134-01/15-01/09

URBROJ:2182/1-12/1-13/15-01

V. likovno – literarni natječaj

**„Povist mista moga“**

**(Pivalo se i balalo u ona vrimena)**

Potreba da istražuje svoje korijene, jezik, tradiciju svojih predaka, narodne običaje mjesta u kojem je rođen ili u kojem živi te njihove odjeke u svakodnevnom suvremenom životu tiha je i stalno prisutna čovjekova misao koju on manje ili više svjesno živi. Konkretno, čovjek našeg kraja u tome nalazi dublji smisao vlastitog postojanja i odjenuto u fino tkanje sitnica koje ljubomorno čuva od propadanja u sjenovitim kutovima svojih naslijeđenih kamenih kuća, konoba i sjećanja, nastoji prenijeti na mlade naraštaje i tako ih oteti od zaborava. Naša škola je takvo nastojanje uzela kao misao vodilju u svome odgojno – obrazovnom radu, ali i u svojoj ulozi snažnog društvenog posrednika i koordinatora.

Iz toga je proizašla zamisao o likovno – literarnom natječaju „Povist mista moga“ u kojem bi kulturološki najvažnija utjecajna mikrolokacija, mjesto u kojem se živi ili neki njegov dio, trebala potaknuti na vizualno i literarno istraživanje.

***Propozicije natječaja:***

Na natječaju mogu sudjelovati svi učenici od 1. – 8. razreda osnovnih škola. Svaka škola može sudjelovati s najviše **pet (5) radova iz područja literarnog izražavanja i deset (10) radova iz likovnog područja izražavanja**. Jedan učenik može sudjelovati s najviše jednim radom iz određenog područja izražavanja.

Kako se svake godine trudimo ostati svježi i zanimljivi u poticajnom, jezičnom i likovno – tehničkom smislu, tako smo ove godine odlučili da **motiv/poticaj** ovogodišnjih literarnih i likovnih radova budu **ples i pjesma** iz bogate folklorne ostavštine naše domovine s naglaskom na lokalnu sredinu i/ili zavičaj – pjevači, plesači, plesne forme, bogata nošnja, instrumentalna pratnja i glazbala...

***Likovni radovi:***

**Zadaće slikanja, crtanja i oblikovanja:**

Nakon usmjerenog opažanja, analiziranja i razgovora o motivu/poticaju vizualnog istraživanja, učenik treba **naslikati ili nacrtati u likovnoj tehnici po vlastitom izboru** (na formatu lista iz mape) koncept svoje ideje tako da:

- promijeni lokalne boje predmeta, i/ili

- promjeni smjer i ritam u odnosu boja, crta, likova, tekstura, volumena

- stvori dojam prostornosti, i/ili

- istakne crtu ili boju ili volumen ili prostor kao dominantu kompozicije, i/ili

- prikaže odnos slike i teksta

**Likovno – tehnička sredstva**

- olovka

 tuš i metalno pero

 tuš i kist

 lavirani tuš

 tempera

 akvarel

 kombinirana tehnika

Radovi moraju biti pojedinačni. Šalju se poštom, propisno zamotani i zaštićeni od oštećenja. Nije dozvoljeno slanje u roli ili tubi.

Na poleđini likovnih radova mora pisati:

 „POVIST MISTA MOGA – PIVALO SE I BALALO U ONA VRIMENA“

 IME I PREZIME UČENIKA/CE

 RAZRED, ŠKOLA

 IME I PREZIME UČITELJA/ICE

 ADRESA ŠKOLE, TELEFON

 GRAD, ŽUPANIJA

***Literarni radovi*** moraju biti napisani na dijalektu naselja, sela ili grada iz kojeg dolaze, a radi tiskanja zbornika šalju se isključivo **e-mailom u privitku** na elektroničku adresu škole, s podacima o učeniku, razredu, školi i učitelju mentoru na početku svakog rada.

Likovni i literarni radovi moraju biti poslani najkasnije do 5. svibnja 2015. Dodjela nagrada bit će na Danima škole**, u četvrtak 21.svibnja** *.*Pozvani će biti učenici i mentori nagrađenih radova. Poslane učeničke radove izabrat će i vrjednovati stručno povjerenstvo. Vrijednosni sud povjerenstva temelji se na osjetilnim, spoznajnim, jezičnim i likovno izražajnim i stvaralačkim mogućnostima učenika određene dobi, a prosudba radova na postignutoj razini izvornosti, izražajnosti, jezične strukturiranosti i likovno tehničke izvedbe.

Kontakt osoba: Paola Glavurtić, prof., 098 328 527